ΤΕΧΝΙΚΕΣ ΠΡΟΔΙΑΓΡΑΦΕΣ

SUPERCOMPUTING SERVERS - ΔΗΛΟΣ

Το Κέντρον Ερεύνης Φυσικής της Ατμοσφαίρας και Κλιματολογίας της Ακαδημίας Αθηνών πρόκειται να προμηθευτεί συστοιχία διακομιστών για την ανάπτυξη υπερ-υπολογιστικού κέντρου στο πλαίσιο του έργου «Ανάπτυξη και εγκατάσταση ολοκληρωμένου συστήματος παρακολούθησης των επιπτώσεων της κλιματικής αλλαγής στα μνημεία της Δήλου». Στο υπολογιστικό αυτό κέντρο θα πραγματοποιηθεί η εγκατάσταση και ανάπτυξη αριθμητικών μοντέλων και αλγορίθμων για την ανάλυση των κλιματικών παραμέτρων στην περιοχή της μελέτης, την περιγραφή των ατμοσφαιρικών μηχανισμών και της ποιότητας του αέρα και την προσομοίωση του πεδίου των θαλασσίων κυμάτων στην περιοχή της μελέτης.

Οι προσφορές θα πρέπει να είναι σαφείς, να μην υπερβαίνουν τον εκτιμώμενο προϋπολογισμό και να μην περιέχουν αοριστίες ελλείψει πληροφοριών και μη τεκμηριωμένα στοιχεία. Συγκεκριμένα, στους παρακάτω πίνακες αποτυπώνονται οι απαιτήσεις και προδιαγραφές που ο Υποψήφιος Ανάδοχος πρέπει να λάβει υπόψη του κατά την σύνταξη της προσφοράς του. Ειδικότερα προσδιορίζονται οι τεχνικές προδιαγραφές και οι ελάχιστες απαιτήσεις που πρέπει να πληροί η τεχνική προσφορά του αναδόχου σε τεχνικό επίπεδο.

Όπου στις τεχνικές προδιαγραφές εμπεριέχονται αναφορές εμπορικών σημάτων, διπλωμάτων ευρεσιτεχνίας ή τύπων ή αναφορές ορισμένης καταγωγής ή παραγωγής, αυτό γίνεται αποκλειστικά για λόγους διευκόλυνσης της περιγραφής του ζητούμενου είδους και τις απαιτήσεις της προκήρυξης. Όλοι οι όροι των τεχνικών προδιαγραφών που ορίζονται στην Προκήρυξη είναι απαράβατοι και η οποιαδήποτε μη συμμόρφωση με αυτούς συνεπάγεται απόρριψη της προσφοράς.

1. **Δύο Διακομιστές (SERVER) για εκτέλεση σύνθετων αριθμητικών μοντέλων**

Για την εγκατάσταση και επιχειρησιακή λειτουργία σύνθετων αριθμητικών μοντέλων θα απαιτηθεί η προμήθεια **δύο διακομιστών** **(2 computing servers)** με χαρακτηριστικά αυξημένης επεξεργαστικής ισχύς καθώς και υψηλής διαθεσιμότητας ικανό να ανταπεξέλθει στην παραπάνω περιγραφόμενη διαδικασία αδιαλείπτως και σε ικανοποιητικό χρονικό διάστημα. Τα ζητούμενα τεχνικά χαρακτηριστικά του εξοπλισμού περιγράφονται αναλυτικά στη συνέχεια.

**Ελάχιστα Τεχνικά Χαρακτηριστικά:**

Οι προσφερόμενοι διακομιστές θα πρέπει να πληρούν χαρακτηριστικά υψηλής διαθεσιμότητας, την αδιάλειπτη λειτουργία όλων των επιμέρους τμημάτων (ελεγκτές, μνήμη, δίσκοι, θύρες σύνδεσης ελεγκτή κλπ), δυνατότητες επέκτασης (expansion) και αναδιάρθρωσης (reconfiguration).

1. **Προμήθεια**

|  |  |  |  |  |
| --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΠΟΣΟΤΗΤΑ** | **ΑΠΑΙΤΗΣΗ** | **ΑΠΑΝΤΗΣΗ** |
| 1. | **Χαρακτηριστικά Διακομιστή**  Intel Gold 6530 32-Core 2.1GHz up to 4GHz  (16×16GB) DDR5 4800MHz RAM (256GB)  Dual SSD 960GB NVMe | 2 | ΝΑΙ |  |

1. **Εγκατάσταση**

|  |  |  |  |  |
| --- | --- | --- | --- | --- |
| **Α/Α** | **ΠΕΡΙΓΡΑΦΗ** | **ΠΟΣΟΤΗΤΑ** | **ΑΠΑΙΤΗΣΗ** | **ΑΠΑΝΤΗΣΗ** |
| 1. | Στις τιμές του προσφερόμενου εξοπλισμού να συμπεριλαμβάνεται το κόστος μεταφοράς στην έδρα της υπηρεσίας, εγκατάστασης και παραμετροποίησης του εξοπλισμού σύμφωνα με τις ανάγκες και τις υποδείξεις της υπηρεσίας για την παράλληλη εκτέλεση ατμοσφαιρικών και θαλάσσιων μοντέλων. | 1 | ΝΑΙ |  |